ಅಮಿತಾಬ್ ಬಚ್ಚನ್ ಬಂಗಲೆಗೆ ತಿಂಗಳಿಗೆ 10 ಲಕ್ಷ ಬಾಡಿಗೆ ನೀಡ್ತಾರಂತೆ ಈ ನಟಿ

ಮುಂಬೈ: ಬಾಲಿವುಡ್ ಜನಪ್ರಿಯ ನಟ ಅಮಿತಾಬ್ ಬಚ್ಚನ್ ಅವರ ಬಂಗಲೆಯನ್ನು ನಟಿ ಕೃತಿ ಸನೊನ್ ಬಾಡಿಗೆಗೆ ಖರೀದಿಸಿದ್ದಾರಂತೆ. ಇನ್ಮುಂದೆ ನಟಿ ಕೃತಿ ಅದೇ ಬಂಗಲೆಯಲ್ಲಿ ವಾಸ ಮಾಡ್ತಾರಂತೆ.

ಹೌದು, ಮುಂಬೈನಲ್ಲಿರುವ ಅಂಧೇರಿ ಬಂಗಲೆಯನ್ನು ಕೃತಿ ಸನೊನ್ ವಾಸ ಮಾಡಲು ಖರೀದಿಸಿದ್ದಾರೆ. ಈ ಬಂಗಲೆ ಅಮಿತಾಬ್ ಬಚ್ಚನ್ ಅವರ ಮಾಲೀಕತ್ವದ್ದಾಗಿದೆ. ಇದನ್ನೂ ಓದಿ: ಇಸ್ರೇಲ್ ಮಾಜಿ ಅಧ್ಯಕ್ಷನಿಗೆ ಭಗವದ್ಗೀತೆ ಗಿಫ್ಟ್ ಕೊಟ್ಟ ಐರಾವತ ನಟಿ

‘ಮನಿ ಕಂಟ್ರೋಲ್’ ವರದಿ ಪ್ರಕಾರ, ನಟಿ ಕೃತಿ ಸನೊನ್ 2 ವರ್ಷದ ಅವಧಿಗೆ ಬಂಗಲೆಯನ್ನು ಬಾಡಿಗೆಗೆ ಒಪ್ಪಂದ ಮಾಡಿಕೊಂಡಿದ್ದಾರೆ. ಆ ಬಂಗಲೆಗೆ ಪ್ರತಿ ತಿಂಗಳು 10 ಲಕ್ಷ ರೂ. ಕಟ್ತಾರಂತೆ.

2021ರ ಅಕ್ಟೋಬರ್ 16ರಿಂದ 2023ರ ಅಕ್ಟೋಬರ್ 15ರವರೆಗೆ ಅಂದರೆ 2 ವರ್ಷದ ಅವಧಿಗೆ ಬಾಡಿಗೆ ಒಪ್ಪಂದ ಮಾಡಿಕೊಂಡಿದ್ದಾರೆ. ಬಂಗಲೆಯನ್ನು ಬಾಡಿಗೆಗೆ ಪಡೆದಿರುವುದಕ್ಕೆ ನಟಿ 60 ಲಕ್ಷ ರೂ. ಭದ್ರತಾ ಠೇವಣಿ ಕೂಡ ನೀಡಿದ್ದಾರೆ.

ಪಶ್ಚಿಮ ಅಂಧೇರಿಯ ಲೋಖಂಡವಾಲಾ ರಸ್ತೆಯಲ್ಲಿನ ಅಟ್ಲಾಂಟಿಸ್ ಕಟ್ಟಡದ 27 ಮತ್ತು 28ನೇ ಮಹಡಿಯಲ್ಲಿ ಈ ಬಂಗಲೆ ಇದೆ. ನಾಲ್ಕು ಕಾರು ಪಾರ್ಕಿಂಗ್ ಮಾಡುವ ವ್ಯವಸ್ಥೆ ಕೂಡ ಇದೆ. ಇದನ್ನೂ ಓದಿ: ಬಿಡ್ಡನ ಅಡ್ಡಾದಲ್ಲಿ ಕಾಣಿಸಿಕೊಂಡ ವಾರ್ನರ್: ನೀನು ಚೆನ್ನಾಗಿದ್ದೀಯಾ ತಾನೇ ಎಂದು ಕಾಲೆಳೆದ ಕೊಹ್ಲಿ

ಅಮಿತಾಬ್ ಮತ್ತು ಅಭಿಷೇಕ್ ಬಚ್ಚನ್ ಅವರು ಜುಹುವಿನಲ್ಲಿ ಮತ್ತೊಂದು ಕಟ್ಟಡವನ್ನು ಸ್ಟೇಟ್ ಬ್ಯಾಂಕ್ ಆಫ್ ಇಂಡಿಯಾಗೆ ಬಾಡಿಗೆಗೆ ನೀಡಿದ್ದಾರಂತೆ.

ಸದ್ಯ ಅಮಿತಾಬ್ ಅವರು ಜಲ್ಸಾ ಹೆಸರಿನ ಜುಹು ನಿವಾಸದಲ್ಲಿ ವಾಸವಾಗಿದ್ದಾರೆ. ಈ ಮನೆಯನ್ನು ನಿರ್ಮಾಪಕ ಎನ್.ಸಿ.ಸಿಪ್ಪಿ ಅವರಿಂದ ಅಮಿತಾಬ್ ಖರೀದಿಸಿದ್ದರು.